《番禺梁节庵先生贻外子崇陵雪一罂因煎茶荐先太保文襄公》
清代·刘文嘉

崇陵飞雪点茶汤，亲奉杯棬荐影堂。故国歌声遍禾黍，老臣心事识冰霜。

每陈手诏开遗箧，屡见头纲赐上方。今日分尝犹侍馂，清芬彻骨起悲凉。

作者简介：刘文嘉，沧州人。南皮张文襄公子妇，光绪戊戌进士四品京堂权室。有《然藜阁诗钞》。